Thunderbolts*

Thunderbolts*  je americký superhrdinský film z roku 2025, založený na komiksoch Marvel Comics, v ktorom vystupuje tím Thunderbolts. Je to 36. film v Marvel Cinematic Universe (MCU), ktorý produkuje Marvel Studios a distribuuje Walt Disney Studios Motion Pictures. Film režíroval Jake Schreier podľa scenára Erica Pearsona a Joanny Calo a v hlavných úlohách sa predstavia Florence Pugh, Sebastian Stan, Wyatt Russell, Olga Kurylenko, Lewis Pullman, Geraldine Viswanathan, Chris Bauer, Wendell Pierce, Davids Harbour-Kamen a Hannah John. Vo filme je skupina antihrdinov chytená do smrteľnej pasce a nútená spolupracovať na nebezpečnej misii.

Marvel Studios prvýkrát naznačili vytvorenie tímu Thunderbolts v rámci MCU v roku 2021. Film bol odhalený ako vo vývoji v júni 2022, keď boli do tímu pridelení Schreier a Pearson. Hlavné obsadenie bolo odhalené v septembri a ďalšie herecké obsadenie bolo zverejnené začiatkom roka 2023. Lee Sung Jin sa pripojil k prepísaniu scenára v marci 2023, ako jeden z niekoľkých tvorcov, ktorí sa vrátili k spolupráci so Schreierom zo seriálu Beef na Netflixe (2023 – súčasnosť). Produkcia sa oneskorila kvôli pracovným sporom v Hollywoode v roku 2023, čo spôsobilo určité zmeny v obsadení začiatkom roka 2024. Calo sa vtedy pridal kvôli ďalším prepracovaniam scenára. Natáčanie prebiehalo od februára do júna 2024 v štúdiách Trilith Studios a Atlanta Metro Studios v Atlante v štáte Georgia a tiež na miestach v Utahu a Kuala Lumpur.

Film Thunderbolts* mal premiéru 22. apríla 2025 v kine Cineworld Leicester Square v Londýne v Anglicku a v Spojených štátoch bol uvedený 2. mája ako posledný film piatej fázy MCU. Film získal pozitívne recenzie od kritikov a zarobil 162,1 milióna dolárov, čím sa stal ôsmym najziskovejším filmom roku 2025.

 Dej 
Počas misie v Malajzií Yelena Belova zničí miestne laboratórium, na rozkaz Valentiny Allegry de Fontaine, ktoré patrilo spoločnosti O.X.E. Group. Následne Yelena odchádza navštíviť svojho adoptívneho otca Alexeia Shostakova / Red Guardiana, ktorý žije povaľačským životom a pracuje ako šofér limuzín. Medzitým americký kongres odhalil, že Valentina sponzorovala tajný nelegálný projekt spoločnosti O.X.E. Spoločnosť mala pracovať na projekte s názvom "Sentry superhuman project". Novozvolený kongresman Bucky Barnes a bývalý zimný vojak, sa rozhodne vyšetrovať obvinenia voči Valentine na vlastnú päsť. Obvinená Valentina sa potrebovala zbaviť všetkých dôkazov o jej prepojení s O.X.E. Group, preto poslala Yelenu a ďalších vyvrheľov a bývalých zločincov, ktorý pre ňu pracovali: Johna Walkera / U.S. Agenta, Avu Starr / Ghost a Antoniu Dreykov / Taskmastera do zariadenia O.X.E. pod zámienkou tajnej misie. Akonáhle sa tam všetci dostanú zistia, že ich misiou bolo v skutočnosti sa pozabíjať navzájom. Počas ich vzájomnej konfrontácie Ghost zastrelí Taskmastera a do cesty sa im postavý záhadný muž menom Bob, ktorý sa v budove nachádzal. Keď sa dozvedia, že ich Valentina oklamala a poslala len aby sa ich zbavila spolu s ďalšími dôkazmi, sú nútený spolupracovať a uniknúť z tejto pasce čo sa im napokon aj podarí.

Valentina sa dozvie, že skupine sa podarilo újsť, a že Bob jeden zo subjektov ktorý bol súčasťou projektu Sentry prežil tiež. Spolu s konvojom vojakov sa vydáva skupinu zajať. Počas konfrontácie s vojakmi Bob priláka pozornosť na seba aby zvyšku pomohol ujsť čím spôsobí, že je zasiahnutý masívnou paľbou. Bob však prežije bez jediného zranenia, vznesie sa vysoko do vzduchu a následne padne na zem. Zaujatá Valentina nechá Boba v bezvedomí previezť do bývalej Avengers Tower, ktorú odkúpila v minulosti od Tonyho Starka a premenovala ju na "Watch Tower". Je presvedčená Bobovimi schopnosťami, že projekt Sentry bol úspešný a chce pokračovať ďalej vo výskume. Medzitým Alexei, ktorý si neúmyselne vypočul Valentinino sprisahanie, keď ju viezol v limuzíne, prichádza  zachrániť Yelenu, U.S. Agenta a Ghost. Alexei, inšpirovaný Yeleniným detským futbalovým tímom, nazval skupinu „Thunderbolts“.

Thunderbolts sú prenasledovaní Valentininími agentmi, ale sú záchranený a následne aj zatknutý Buckym Barnesom. Bucky ich chce nechať svedčiť v procese obžaloby proti Valentine. Buckymu vysvetlia, že Bob bol subjektom Valentininho tajného experimentu, čo ho prinúti spojiť sily so skupinou a spoločne sa vydajú do New Yorku, aby infiltrovali Watch Tower. Tam Thunderbolts zistia, že Valentina zmenila Boba na nesmierne mocného superčloveka, ktorého nazvala Sentry a prinúti ho aby sa zbavil tímu. Thunderbolts sú ľahko porazený a dajú sa na ústup. Sentrymu však vstúpi do hlavy božský klam nadradenosti a nekonečnej moci a  obráti sa proti Valentine. V poslednej chvíli ho, Valentinina asistentka Mel vyradí z funkcie pomocou bezpečnostného vypínača, ktorým je ovládaný. To však spustí prebudenie Sentryho deštruktívneho a zlého alter ega - Void. Void postupne začne meniť každého vo svojom okolí na tiene a postupne pohltí New York City do temnoty a ničoty.

Thunderbolts sa pokúšajú Voida zastaviť no Yelena si uvedomí, že jediný spôsob, ako zastaviť Voida, je zvnútra. Preto dobrovoľne vstupuje do ríše tieňov, aby našla Bobove pravé vedomie. Tam čelí svojej vlastnej minulosti kedy bola v Red Room kruto trénovaná ako Black Widow. Napokon nájde Boba, ktorý sa skrýva v mentálnej rekonštrukcii svojej detskej izby a pokúša sa s ním komunikovať. Čoskoro sa k nim pridajú aj ostatný Thunderbolts a spoločne sa vrátia k spomienke kedy boli v Malajzií na Bobovi vykonávané experimenty. Thunderbolts opäť čelia Voidovi, ale ten ich premôže. Keď hrozí, že Boba Void úplne pohltí, Thunderbolts ho povzbudia a potvrdia svoju vieru v neho a v to, že každý si zaslúži byť lepším človekom. Ich solidarita umožňí Bobovi znovu získať kontrolu nad sebou a poraziť Voida, vďaka čomu sa ničota postupne z New Yorku stratí a všetko sa vráti späť do starých koľají. 

Po tom čo je hrozba zastavená sa Thunderbolts vydajú zatknúť Valentinu. Tá však zvolala tlačovú konferenciu, na ktorej zmanipuluje verejnosť a premenuje skupinu na Nových Avengerov. V potitulkovej scéne Nový Avengers diskutujú o probléme vo vesmíre, vtedy však dostanú tiesňový signál priamo odtiaľ. Na satelitných snímkach odhalia interdimenzionálnu vesmírnu loď ktorá ma na sebe znak Fantastickej Štvorky.

 Obsadenie 
 Florence Pughová ako Yelena Belova:
Členka Thunderbolts, ktorá bola trénovaná v Red Room ako Čierna Vdova. Je adoptívnou sestrou Natashy Romanovovej / Black Widow. 
 Sebastian Stan ako James "Bucky" Barnes:
Vylepšený super-vojak a kongresman spojených štátov s kybernetickou rukou, ktorý je De facto vodca Thunderbolts. V minulosti bol spoločníkom Captaina Americu a neskôr bol unesený Hydrou, ktorá z neho spravila Zimného vojaka.
 Wyatt Russel ako John Walker / U.S. Agent:
Člen Thunderbolts, vylepšený super-vojak a bývalý Captain America, ktorého titul mu bol odobraný za neprimerané správanie.
 David Harbour ako Alexei Shostakov / Red Guardian:
Člen Thunderbolts, vylepšený super-vojak, pôvodom z ruska ktorý, má byť ruskou verziou Captaina Americu a adoptívny otec Yeleny Belovej.
 Olga Kurylenko ako Antonia Dreykov / Taskmaster:
Nájomná vrahyňa s vylepšenými reflexmi a fotografickou pamäťou vďaka čomu dokáže napodobniť bojový štýl protivníka. V minulosti bola ovládaná svojim otcom Dreykovom ako jeho osobná nájomná vrahyňa.
 Hannah John-Kamen ako Ava Starr / Ghost:
Členka Thunderbolts, so schopnosťou molekulárnej nestability vďaka čomu dokáže prechádzať cez objekty.
 Lewis Pullman ako Robert "Bob" Reynolds / Sentry / Void:
Vylepšený mladý muž so superschopnosťami, ktorý má byť novou superzbraňou mocnejšou než všetci Avengers. Void je jeho neporaziteľné zlé alter ego, ktoré je stelesnením prázdnoty a má schopnosť zahaliť všetko do tieňov a ničoty. 
 Geraldine Viswanathan ako Mel:
Asistentka Valentiny Allegry de Fontaine
 Julia Louis-Dreyfus ako Valentina Allegra de Fontaine:
Kontesa a riaditeľka CIA, ktorá  dá dokopy tým Thunderbolts a neskôr nových Avengers.

Wendell Pierce sa objavil ako kongresman spojených štátov Gary a  Chris Bauer ako Holt agent pracujúci pre O.X.E. Group. Gabrielle Byndloss sa objavila ako Olivia Walkerová, manželka Johna Walkera a zopakovala si úlohu zo seriálu Falcon a Zimný vojak.

 Produkcia 
Nakrúcanie filmu sa začalo na konci Februára 2024 a trvalo do konca Júna 2024.

 Referencie 

 Externé odkazy 
 https://m.imdb.com/title/tt20969586/
 https://www.csfd.sk/film/1214764-thunderbolts/galeria/plagaty/
 https://marvelcinematicuniverse.fandom.com/wiki/Thunderbolts

 Zdroj 

Kategória:Filmy USA
Kategória:Sci-fi akčné filmy USA
Kategória:Filmy Marvel Cinematic Universe
Kategória:Filmy z 2025
Kategória:Filmy podľa názvu